ኢትዮጵያ ሰራሕተኛታት ንምልኣኽ ምስ ኩዌት ምድርዳር ትደሊ ንሸውዓተ ዓመታት ኣብ ሊባኖስ ዝተቐመጠትን ጸገም ንዝበጽሖም ኢትዮጵያውያን ንምሕጋዝ ካብ ዝንቀሳቕሱ ሓንቲ ባንቺ ይመር ብዛዕባ እቲ ጸገም ንኣካላት መንግስቲ ብተደጋጋሚ ከምዝተዛረበት ትገልጽ። እንተኾነ፡ እቲ ቆንስላ ዜጋታት ንምሕጋዝ ግቡእ ጻዕሪ ሰለዘይገብር እቶም ኢትዮጵያውያን ዝተፈላለዩ ማሕበራት ኣጣይሾም ዝከኣሎም ንምግባር ከምዝፍትኑ ትገልጽ። ኣብ መዓልቲ ካብ ሓሙሽተ ዝዛይዱ ኢትዮጵያውን ኣብ ዝተፈላለዩ ጸገማት ኮይኖም ከምዝድውሉላ ትዛረብ። ''ጸገማት እንተጋጥም ሓበሬታ በጺሕዎም እኳ ኣይተሓባበሩን፡ ሰልኪ ደዊልካ 'ውን ኣየልዕሉን'' ትብል። ብዛዕባ እቲ ዝተልዓለ ክሲ ንምሕታት ቢቢሲ ብኣርባዕተ ቁጽርታት እቲ ቤት ጽሕፈት ብተደጋጋሚ ደዊሉ ንምሕታት ዝፈተነ ኮይኑ፡ እቶም ሰለስተ ሰልኪታት እናጸወዑ፡ ኣይለዓሉን። እቲ ሓደ ደወል ግና ብድልየት እቲ ዝተደወለሉ ኣካል ተቛሪጹ። ኣብ ዝሓለፈ ዓመት፡ ካብ ሚኒስትሪ ሰራሕተኛታት ሊባኖስ ዝወጸ ሓበሬታ ከምዝሕብሮ፡ ኣብታ ሃገር ልዕሊ 150 ሽሕ ኢትዮጵያውያን ብሕጋዊ መገዲ ኣብ ዝተፈላለዩ ሰራሕቲ ተዋፊሮም ይርከቡ። ኮይኑ ግና፡ ብዘይጋዊ መገዲ ኣብታ ሃገር ዝነብሩ ስለዘለዉ እቲ ቁጽሪ አዐርዩ ከምዝውስኽ ይእመን። ሊብያ፡ 'ምድራዊት ገሃነም ስደተኛታት' ኣይተ ሳሙኤል ተስፋይ፡ ኣቦ መንበር ማሕበረሰብ ኢትዮጵያ ተቐማጦ ሊባኖስ እዩ። ንሱ ኣብ ዜጋታት ካልኦት ሃገራት ዘይበጽሕ ጸገም፡ ኣብ ልዕሊ ኢትዮጵያውያን ከምዝበጽሕ ይዛረብ። ''ንኣብነት ክረኽብረዎ ዝግባእ ዝተሓተ መጠን መሃያ፣ መሰል ግቡእ ናይ ስራሕ ሰዓትን፡ መዓልቲ ዕረፍቶምን ይጠሓስ እዩ'' ይብል። ቅድሚ ክልተ ዓመት ዝወጽአ ጸብጻብ ከምዝሕብሮ፡ ካብቲ ኣብ ልዕሊ ካብ ሃገራት ወጻኢ ተሰዲዶም ሰራሕተኛታት ዝበጽሕ ስቓይ ብተወኺ፤ ኣብ ሰሙን ክልተ ሰራሕተኛታት ከምዝሞቱ ይገልጽ። እቲ ዝኸበደ ድማ ነዚ ስቓይ ክስከሙ ዘይክእሉ ዕድሚኦም ካብ 18 ዓመት ንታሕቲ ዝኾኑ ህጻውንቲ ይመጹ ምህላዎም ከምዝኾነ ባንቺ ትዛረብ። ''ኣበይ ከምዝኣተዉ ዘይፍለጡ፣ ካብ ዓሰርተ ክሳብ ዓሰርተ ሓሙሽተ ዓመታት ኣብ ትሕቲ ባርነት ዘለዉ፣ መግረፍቲ ዝፍጸሞም፣ ዝዕመጻ ደቂ ኣንስትዮን ብዘይ ፍርዲ ኣብ ቤት ማእሰርቲ ዝተዳጎኑን ሰባት፡ መማረጺ እንትስእኑ ንባዕሎም የጥፍኡ'' ብምባል መጠን እቲ ስቅያት ትዛረብ። እቶም ኢትዮጵያውያን፡ ኣብ ሊባኖስ ጸገም እንትበጽሖም፡ ከም ናይ ባዕሉ ጸገም ርእዩ ዝከታተልን ዝሕግዞምን ቤት ጽሕፈት ቆንስላ ክህሉ ከምዝደልዩ ኣብቲ ዝጸሓፍዎ ደብዳበ አመልኪቶም። እስራኤል ኣፍሪካውያን ስደተኛታት ፈቲሓ ሓሓሊፉ እቲ ቆንስላ ኢዱ ዝሓውሰሉ ኣጋጣሚታት እንትህሉ ድማ፡ እቲ ቆንስላ ንናይ ዜጋታቱ መሰልን ድሕነትን ኣብ ክንዲ ምሕላቕ፡ ኣብ ቅድሚ መስራሕቶም ነቶም ኢትዮጵውያን ብምግፋዕን ብምውራድን ናብቲ ዝነበርዎ ህይወት ስቅያት ክምለሱ ከምዝገብር ባንቺ ትዛረብ። ነበርቲ ሊባኖስ ዝኾኑ ኢትዮጵያውያን ዘልዓልዎ መረረታት ኣመልኪቱ፡ ካብቲ ቤት ጽሕፈት መልሲ ንምርካብ ብተደጋጋሚ ደዊልና፤ እቶም ስልኪታት ኣይለዓሉን። ብተወሳኺ ኣብ ኣዲስ ኣበባ ካብ ዝርከብ ሚኒስትሪ ጉዳያት ወጻኢ፡ ቁጽሪ ስልኪ ሓላፊ ናይቲ ቆንስላ ረኺብና መልሲ ንምርካብ ዝገበርናዮ ፈተነ ኣይሰመረን። ተዛማዲ ትሕዝቶ ካብ ቀላይ ሞሮኮ 16 ኣስከሬን ስደተኛታት ወጺኡ5 ለካቲት 2018 የመን፡ ልዕሊ 2000 ኢትዮጵያውያን ስደተኛታት ናብ ሃገሮም ክምለሱ'ዮም30 ጉንቦት 2019 ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 8 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 6 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 4 ወድብ ኣንጌላ መርክል፡ ሓድሽ ኣቦ መንበር መሪጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
